.. atha kenopanishhad.h ..

AUM aapyaayantu mamaaN^gaani vaakpraaNashchakshuH 
shrotramatho balamindriyaaNi cha sarvaaNi .
sarvaM brahmopanishhadaM
maa.ahaM brahma niraakuryaaM maa maa brahma 
niraakaarodaniraakaraNamastvaniraakaraNaM me.astu . 
tadaatmani nirate ya
upanishhatsu dharmaaste mayi santu te mayi santu .

          AUM shaantiH shaantiH shaantiH ..

{Part I}

AUM keneshhitaM patati preshhitaM manaH
    kena praaNaH prathamaH praiti yuktaH .
keneshhitaaM vaachamimaaM vadanti
    chakshuH shrotraM ka u devo yunakti .. 1..

shrotrasya shrotraM manaso mano yad.h
    vaacho ha vaachaM sa u praaNasya praaNaH .
chakshushhashchakshuratimuchya dhiiraaH
    pretyaasmaallokaadamR^itaa bhavanti .. 2..

na tatra chakshurgachchhati na vaaggachchhati no manaH .
na vidmo na viijaaniimo yathaitadanushishhyaat.h .. 3..

anyadeva tadviditaadatho aviditaadadhi .
iti shushruma puurveshhaaM ye nastad.hvyaachachakshire .. 4..

yadvaachaa.anabhyuditaM yena vaagabhyudyate .
tadeva brahma tvaM viddhi nedaM yadidamupaasate .. 5..

yanmanasaa na manute yenaahurmano matam.h .
tadeva brahma tvaM viddhi nedaM yadidamupaasate .. 6..

yachchakshushhaa na pashyati yena chakshuu.Nshhi pashyati .
tadeva brahma tvaM viddhi nedaM yadidamupaasate .. 7..

yachchhrotreNa na shR^iNoti yena shrotramidaM shrutam.h .
tadeva brahma tvaM viddhi nedaM yadidamupaasate .. 8..

yatpraaNena na praaNiti yena praaNaH praNiiyate .
tadeva brahma tvaM viddhi nedaM yadidamupaasate .. 9..

          .. iti kenopanishhadi prathamaH khaNDaH ..

{Part II}

yadi manyase suvedeti daharamevaapi
    nuunaM tvaM vettha brahmaNo ruupam.h .
yadasya tvaM yadasya deveshhvatha nu
    miimaa.Nsyemeva te manye viditam.h .. 1..

naahaM manye suvedeti no na vedeti veda cha .
yo nastadveda tadveda no na vedeti veda cha .. 2..

yasyaamataM tasya mataM mataM yasya na veda saH .
aviGYaataM vijaanataaM viGYaatamavijaanataam.h .. 3..

pratibodhaviditaM matamamR^itatvaM hi vindate .
aatmanaa vindate viiryaM vidyayaa vindate.amR^itam.h .. 4..

iha chedavediidatha satyamasti
    na chedihaavediinmahatii vinashhTiH .
bhuuteshhu bhuuteshhu vichitya dhiiraaH 
    pretyaasmaallokaadamR^itaa bhavanti .. 5..

       .. iti kenopanishhadi dvitiiyaH khaNDaH ..

{Part III}

brahma ha devebhyo vijigye tasya ha brahmaNo 
vijaye devaa amahiiyanta .. 1..

ta aikshantaasmaakamevaayaM vijayo.asmaakamevaayaM mahimeti .
taddhaishhaaM vijaGYau tebhyo ha praadurbabhuuva tanna vyajaanata
kimidaM yakshamiti .. 2..

te.agnimabruvaJNjaataveda etadvijaaniihi 
kimidaM yakshamiti tatheti .. 3..

tadabhyadravattamabhyavadatko.asiityagnirvaa 
ahamasmiityabraviijjaatavedaa vaa ahamasmiiti .. 4..

tasmi.Nstvayi kiM viiryamityapiida.N sarvaM 
daheyaM yadidaM pR^ithivyaamiti .. 5..

tasmai tR^iNaM nidadhaavetaddaheti .
tadupapreyaaya sarvajavena tanna shashaaka dagdhuM sa tata eva
nivavR^ite naitadashakaM viGYaatuM yadetadyakshamiti .. 6..

atha vaayumabruvanvaayavetadvijaaniihi 
kimetadyakshamiti tatheti .. 7..

tadabhyadravattamabhyavadatko.asiiti vaayurvaa 
ahamasmiityabraviinmaatarishvaa vaa ahamasmiiti .. 8..

tasmi.Nstvayi kiM viiryamityapiida.N 
sarvamaadadiiya yadidaM pR^ithivyaamiti .. 9..

tasmai tR^iNaM nidadhaavetadaadatsveti
tadupapreyaaya sarvajavena tanna shashaakaadatuM sa tata eva
nivavR^ite naitadashakaM viGYaatuM yadetadyakshamiti .. 10..

athendramabruvanmaghavannetadvijaaniihi kimetadyakshamiti tatheti
tadabhyadravattasmaattirodadhe .. 11..

sa tasminnevaakaashe striyamaajagaama bahushobhamaanaamumaa.N
haimavatiiM taa.Nhovaacha kimetadyakshamiti .. 12..

          .. iti kenopanishhadi tR^itiiyaH khaNDaH ..

{Part IV}

saa brahmeti hovaacha brahmaNo vaa etadvijaye mahiiyadhvamiti
tato haiva vidaaJNchakaara brahmeti .. 1..

tasmaadvaa ete devaa atitaraamivaanyaandevaanyadagnirvaayurindraste
hyenannedishhThaM pasparshuste hyenatprathamo vidaaJNchakaara brahmeti .. 2..

tasmaadvaa indro.atitaraamivaanyaandevaansa
hyenannedishhThaM pasparsha sa hyenatprathamo vidaaJNchakaara brahmeti .. 3..

tasyaishha aadesho yadetadvidyuto vyadyutadaa3##\footnote{Extra `aa'kaar is used in the sense of comparison}## itiin.h nyamiimishhadaa3
ityadhidaivatam.h .. 4..

athaadhyaatmaM yaddetad.hgachchhatiiva cha mano.anena 
chaitadupasmaratyabhiikshNa.N saN^kalpaH .. 5..

taddha tadvanaM naama tadvanamityupaasitavyaM sa ya etadevaM vedaabhi
haina.N sarvaaNi bhuutaani sa.nvaaJNchhanti .. 6..

upanishhadaM bho bruuhiityuktaa ta upanishhad.hbraahmiiM vaava ta
upanishhadamabruumeti .. 7..

tasai tapo damaH karmeti pratishhThaa vedaaH sarvaaN^gaani
satyamaayatanam.h .. 8..

yo vaa etaamevaM vedaapahatya paapmaanamanante svarge
loke jyeye pratitishhThati pratitishhThati .. 9..

          .. iti kenopanishhadi chaturthaH khaNDaH ..

AUM aapyaayantu mamaaN^gaani vaakpraaNashchakshuH 
shrotramatho balamindriyaaNi cha sarvaaNi . 
sarvaM brahmopanishhadaM
maa.ahaM brahma niraakuryaaM maa maa brahma 
niraakaarodaniraakaraNamastvaniraakaraNaM me.astu . 
tadaatmani nirate ya
upanishhatsu dharmaaste mayi santu te mayi santu .

          AUM shaantiH shaantiH shaantiH ..
          
          .. iti kenopanishhad.h ..